Tazwert Tamatut ulac d acu i ak-ixussen ruḥ ad tnadiḍ ɣef uɣrum-ik. Bu Leɣṭuṭ iheyya iman-is yeffeɣ axxam ileḥḥu armi yewweḍ ɣer yiwet n taddart i wumi qqaren Tizi n Tfilkut, tebḍa ɣef ssin At Wadda aked Wat Ufella, maca taddart-agi tella di ccwal acku mi yemmut ccix-nsen n lǧameɛ At ufella bɣan ad rren Ssi Qasi amrabeḍ-nsen ma d At wadda bɣan ad rren Ssi Belqasem, ula d sselṭan ameqqran n udrar-nni i wumi qqaren Bu uqerru ur tt-yefri ara gar-asen, yessawel-asen-d limin n taddart Lḥaǧ Ɛmer ɣer unejmuɛ akken ad tt-yefru gar-asen, msefhamen ur ttaran la Ssi Qasi la Ssi Belqasem amdan amenzu ad ikecmen d abarrani ɣer taddart d netta ara yarren d ccix fellasen.